CELEX: 62014CN0003
Language: sk
Date: 2014-01-03 00:00:00
Title: Vec C-3/14: Návrh na začatie prejudiciálneho konania, ktorý podal Sąd Najwyższy (Poľsko) 3. januára 2014 – Polska Telefonia Cyfrowa S.A. (Varšava)/Prezes Urzędu Komunikacji Elektronicznej

7.4.2014   
            
            
               SK
            
            
               Úradný vestník Európskej únie
            
            
               C 102/13
            
         Návrh na začatie prejudiciálneho konania, ktorý podal Sąd Najwyższy (Poľsko) 3. januára 2014 – Polska Telefonia Cyfrowa S.A. (Varšava)/Prezes Urzędu Komunikacji Elektronicznej
   (Vec C-3/14)
   2014/C 102/17
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Najwyższy
   
      Účastníci konania pred vnútroštátnym súdom
   
   
      Žalobca: Polska Telefonia Cyfrowa S.A.
   
      Žalovaný: Prezes Urzędu Komunikacji Elektronicznej
   
      Prejudiciálne otázky
   
   
               1.
            
            
               Má sa článok 7 ods. 3 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (1) v spojení s článkom 28 smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) (2) vykladať tak, že akékoľvek opatrenie, ktoré národný regulačný orgán prijme na účely splnenia povinnosti vyplývajúcej z článku 28 smernice 2002/22, má vplyv na obchod medzi členskými štátmi, pokiaľ len takéto opatrenie môže zabezpečiť možnosť prístupu k negeografickým číslam na území tohto členského štátu koncovým užívateľom z iných členských štátov?
            
         
               2.
            
            
               Má sa článok 7 ods. 3 v spojení s článkami 6 a 20 smernice 2002/21 vykladať tak, že národný regulačný orgán pri rozhodovaní o spore medzi podnikmi poskytujúcimi elektronické komunikačné siete alebo služby, ktorý sa týka plnenia povinnosti jedným z týchto podnikov vyplývajúcej z článku 28 smernice 2002/22, nesmie uskutočniť konsolidačné konanie, a to ani v prípade, ak by opatrenie malo vplyv na obchod medzi členským štátmi a vnútroštátne právo zaväzuje národný regulačný orgán uskutočniť konsolidačné konanie v prípade, že opatrenie má vplyv na takýto obchod?
            
         
               3.
            
            
               V prípade kladnej odpovede na druhú otázku: Má sa článok 7 ods. 3 v spojení s článkami 6 a 20 smernice 2002/21, ako aj v spojení s článkom 288 ZFEÚ a článkom 4 ods. 3 ZEÚ vykladať tak, že vnútroštátny súd je povinný neuplatniť tie predpisy vnútroštátneho práva, ktoré národnému regulačnému orgánu ukladajú povinnosť vždy vykonať konsolidačné konanie v prípade, že ním prijaté opatrenie má vplyv na obchod medzi členskými štátmi?
            
         
      (1)  Ú. v. ES L 108, s. 33; Mim. vyd. 13/029, s. 349.
   
      (2)  Ú. v. ES L 108, s. 51; Mim. vyd. 13/029, s. 367.